คาเฟ่น่ารักๆติดริมน้ำ 

ร้าน Happy Camper เป็นร้านเล็กๆน่ารัก ที่มีมุมถ่ายรูปเพียบเลยสำหรับผู้ที่ขื่นชอบการถ่ายรูป จิบกาแฟ นั่งชิลๆทานขนมกัน
ตัวร้านจะเป็นแบบ Outdoor บรรยากาศในสวน นั่งใต้ต้นไม้บ้าง นั่งริมน้ำบ้าง(ริมน้ำมีตาข่ายให้ไปนอนเล่นด้วยนะ)แล้วแต่ความชอบ ความรู้สึกเวลานั่งในร้านเหมือนกับเรามาแคมป์ปิ้งยังไงยังงั้น จิบกาแฟไปคุยกันไป ว่างก็หามุมถ่ายรูปแล้วก็กลับมากินขนมต่อ ชิลๆดีครับ 

สำหรับอาหารของร้านก็มีให้เลือกพอสมควรเลย ทั้งอาคารคาวไทย-เทศ ขนมปังโทสต์ต่างๆ ของกินเล่นก็มีเยอะดีนะ มาดูสิ่งที่ลองกินกันดีกว่าาาาา 
•ไข่หัวใจอบชีส 99฿ สำหรับคนชอบชีสเลย ชีสเยอะๆขอบที่เป็นหัวใจคือใส้กรอกด้านล่างเป็นไข่ ทานกับซอสเหมาะเป็นอาหารเช้าๆสายๆมาก
•ข้าวคลุกกะปิริมคลอง 95฿ หน้าตาหน้ากินดี แนะนำให้คลุกกันไปทั้งหมดนั่นแหละไม่ว่าจะเป็นหมูหวาน ไข่ฝอย มะม่วง พริก(อย่าใส่หมดนะเผ็ด) หอม บีบมะนาวนิดๆ อร่อยใช้ได้
•ต้มยำมาม่าน้ำเข้มข้นทะเลเดือด 129฿(จำราคาไม่ได้ ชื่อจริงๆก็จำไม่ได้) รู้แต่มันอร่อยมาม่าต้มยำทะเลใส่มาในหม้อที่ต้มนั่นแหละกินทั้งแบบนั้นเลย ซดมาม่าตามด้วยไข่ลวกดีๆในหม้อนี่ฟินสุดๆ ใครที่แฮงค์มาเจอเมนูนี้ฟื้นเลยครับ 
•แซนด์วิชเรนโบว์ 89฿ จานนี้สีสันมากๆ คือการเอาชีสที่เป็นสีๆใส่ตรงกลางขนมปังก่อนนำไปอบให้มันเยิ้มๆ แต่ควรกินกับซอสนะกินเปล่าๆรู้สึกมันจืดไปหน่อยนึง
•Strawberry Latte 70฿ แก้วนี้สีสันสดสวย แนะนำให้ดูดแบบแยกชั้นก่อนค่อยคนแล้วดูดอีกที อร่อยคนละแบบครับ
•Americano 60฿ แก้วนี้เข้มข้นดี สั่งเพิ่มไซรัปนิดนึงชื่นใจดี ตื่นดีด้วย

ส่วนพวกชา กาแฟ น้ำปั่นร้านนี้รสชาติใช้ได้ ตกแต่งได้สวยดีด้วยครับ เหมาะแก่การถ่ายรูปก่อนดื่มอย่างมากครับ 

การเดินทางร้านจะอยู่บริเวณเดียวกับร้านอาหารครัวริมคลอง ถ.ราษฎร์บำรุงสายล่าง แถวๆขวัญเรียมคอนโดเข้าทางซอยข้างโรงแรมระยองพาเลสครับ เวลาเปิด-ปิดคือ 9.00-20.00 นะครับลองไปกันได้